CELEX: C2004/300/86
Language: et
Date: 2004-12-04 00:00:00
Title: Kohtuasi T-361/04: Austria Vabariigi 1. septembri 2004. aasta hagi Euroopa Ühenduste Komisjoni vastu

4.12.2004   
            
            
               ET
            
            
               Euroopa Liidu Teataja
            
            
               C 300/44
            
         Austria Vabariigi 1. septembri 2004. aasta hagi Euroopa Ühenduste Komisjoni vastu
   (Kohtuasi T-361/04)
   (2004/C 300/86)
   Kohtumenetluse keel: saksa
   Austria Vabariik esitas 1. septembril 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on ametnik Harald Dossi, kes on valinud endale kohtudokumentide kättetoimetamise aadressi Luxembourgis.
   Hageja palub esimese astme kohtul:
   
               —
            
            
               tühistada komisjoni 22. juuni 2004. aasta kirjale aluseks olev komisjoni otsus, millega viimane keeldus esitamast ettepanekut ökopunktide uueks reguleerimiseks või võrreldavat regulatsiooni keskkonnakaitse ja rahva tervise tagamiseks säästval ning keskkonda hoidval alusel 1994. aasta ühinemisakti protokolli nr 9 tingimusi arvestades ja seega lükkas lõplikult tagasi Austria Vabariigi 31. märtsi 2004. aasta pöördumises komisjonile esitatud üleskutse tegevuse alustamiseks;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   24. juuni 2004. aasta akti Austria Vabariigi, Soome Vabariigi ja Rootsi Kuningriigi ühinemistingimuste ja Euroopa Liidu aluslepingutesse tehtavate muudatuste kohta protokoll nr 9 maantee-, raudtee- ja kombineeritud vedude kohta Austrias sisaldab läbi Austria kulgevate raskete kaubaveokite suhtes eriregulatsiooni keskkonna ja rahva tervise kaitseks. Hageja arvates on selle regulatsiooni eesmärk vähendada Austriat transiidina läbivate raskete kaubaveokite NOx-heitmete kogumahtu […] ajavahemikus 1. jaanuarist 1992 kuni 31. detsembrini 2003 60 %-ni vastavalt tabelile lisas 4. Vastavalt selle sätte mõttele ja eesmärgile tuleks seega NOx-heitmete kogumahtu vähendada 60 %-ni.
   Hageja väidab, et protokolli artikli 11 lõikes 4 on sätestatud, et läbi Austria kulgevate raskete kaubaveokite NOx-heitmete taotletava 60 %-ni vähendamiseni tuleks jõuda säästval ja keskkonda hoidval alusel, ja seepärast lähtub ta sellest, et protokollis sõnastatud eesmärk peaks kehtima edasi ka pärast transiidikorra formaalset lõppemist 31. detsembril 2003. Austria Vabariik on seisukohal, et protokollis sätestatud eesmärgid on siduvad ka edaspidi ning seepärast eksisteerib õiguslik kohustus kehtestada uus, esmase õigusega kooskõlas olev ökopunktide regulatsioon või tagada transiidiprotokollis püstitatud eesmärgi senisega võrdväärne täitmine muu õigusakti vastuvõtmisega.
   Hageja väidab, et vahepealsel ajal nõukogu ja parlamendi poolt välja antud määrus (EÜ) nr 2327/2003 (1) ei ole protokollis nr 9 sätestatud tingimuste mõttes vastavuses keskkonnakaitse ja rahva tervise säästval ning keskkonda hoidval alusel tagamise tingimusega ning seetõttu esitas hageja selle suhtes tühistamishagi. (2) Seega tuleks tuvastada, et antud hetkel puudub protokollis sätestatud, edaspidigi siduvale esmase õiguse eesmärgile vastav ühenduseõiguslik kaitserežiim, ja komisjon on lasknud mööda tähtaja, mille jooksul ta oleks pidanud täitma oma kohustusi sel viisil, et esitanud viivitamatult üleminekurežiimi ettepaneku, kuni on vastu võetud uus maanteedemaksu direktiiv.
   Seetõttu väidab hageja, et 22. juunil 2004 komisjoni poolt selle kohustuse täitmise mõttes tegevuse alustamise üleskutse tagasilükkamine tuleb tühistada.
   
      (1)  Euroopa Parlamendi ja nõukogu 22. detsembri 2003. aasta määrus (EÜ) nr 2327/2003, millega sätestatakse punktidel põhinev üleminekusüsteem, mida kohaldatakse läbi Austria kulgevate raskete kaubaveokite suhtes säästva transpordipoliitika raames 2004. aastal (ELT L 345, lk 30).
   
      (2)  Kohtuasi C-161/04, Austria Vabariik v. nõukogu ja parlament (ELT 2004 C 106, lk 49).